معركه الفرما (525 ق.م)

معركه الفرما 525 ق.م هى معركه رئيسيه وفاصله فى الغزو الاخمينى لمصر والى خلصت بفوز الفرس الاخمينيين على المصريين واتسببت بدخول الفرس الى ممفيس

 اسباب المعركه 

بتقول السجلات التاريخيه وبالذات المؤرخ الشهير هيرودوت ان قمبيز التانى طلب من الملك المصرى احمس التانى دكتور عيون بس الدكتور استبعد المسافه واستتقل المهمه وزهق من كتر الاوامر الى بيكلفو بيها احمس فقال لقمبيز انو يطلب الجواز من بنت احمس وكان عارف ان احمس هيرفض ولما الخبر وصل لاحمس مكنش عاوز يبعت بنتو عشان يجوزها لقمبيز وفى نفس الوقت كان بيحاول يتجنب المشاكل معاه فبعتلو بنت الملك الى قبله ابريس على اساس انها بنت احمس فاعترفت انها مش بنته فتضايق قمبيز واعتبرها اهانه جامدهhttps://web.archive.org/web/20161230132009if_/https://books.google.com/books?id=1uQaAAAAMAAJ&pg=PA245&dq=Herodotus+Amasis&hl=en&ei=a0o0Tb-HMdDegQfu64niCw&sa=X&oi=book_result&ct=result&resnum=3&sqi=2&ved=0CCwQ6AEwAg#v=onepage&q=Herodotus%20Amasis&f=false ومسجل ان فيه مستشار اسمه فانيس كان يعرف كل حاجه عن اسرار الدوله وحصل اختلاف مع احمس وهرب وبعت الملك ناس عشان يقتلوه بس هرب ولجأ لفارس وساعد قمبيز 

 بدايه الزحف الاخمينى 

استعان قمبيز بملك العرب وطلب منو انو يعدى بشكل امن من غزه للفرما ووافق ملك العرب الى كان عدو للملك احمس مش بس كده ده كمان بعت دعم عسكرى لقمبيز وزوده بالغذاء

وبعد وصول الفرس لغزه ومحاصرتها سقطت بعد حصار طويل وقرب معاد المعركه الوشيكه والى كان مات قبلها الملك احمس ب6 شهورhttps://web.archive.org/web/20200427145459/https://books.google.com/books?id=YLZjAAAAMAAJ&pg=PA195&dq=death+of+Amasis+Herodotus&hl=en&ei=Z040TaXbCIW0lQe077S2Cg&sa=X&oi=book_result&ct=result&resnum=10&ved=0CFMQ6AEwCQ#v=onepage&q=death%20of%20Amasis%20Herodotus&f=false

جمع بسماتيك التالت وريث احمس الجيش المصرى وركزه على مفارق البحر الاحمر ونهر النيل وكان عنده امل ان مصر تصد الغزو بمساعده اليونانيين بس قبرص و بوليكراتس ساموس الطاغيه تحالفو مع الفرس ده غير ان الخائن فانيس الى كان من افضل المستشاريين التكتيكيين راح للجانب الاخمينى وبعت الطاغيه بوليكراتس 40 سفينه من احدث السفن وقتها ثلاثيه المجاديف
وانتقاما من الخائن فانيس امر بسماتيك التالت باعتقال اولاد فانيس وتقطيعهم واحد ورا التانى وشرب من دمهم مع النبيذ وخلى كل واحد فى مجلس الحرب يشرب منه

 المعركه 
حصلت المعركه فى الفرما وسقط من المصريين حوالى 50 الف ومن الفرس 7000:10000Battle of Pelusium (525 BC)#cite note-Hero-2
وتراجع الجيش المصرى الى ممفيس وبدا الحصار على ممفيس

 بعد الحرب 
حاول قمبيز انه يفاوض المصريين ويخليهم يستسلمو بدون حرب وبعت سفينه دبلوماسيه عشان يحاولو يقنعو المصريين بالاستسلام فاول ما شافوها المصريين فى ميناء ممفيس هجمو عليها وقتلو كل الى فيها واخدو اشلائهم على الرماح معاهم المدينه
ويقال ان قمبيز لما اقتحم ممفيس قتل 10 مصريين مقابل كب جندى اخمينى اتقتل خلال الحصار يعنى تقريبا قتل 2000 مصرى واتقبض على بسماتيك بس سمحولو بالعيش تحت المراقبه الفارسيه واتعدم بعد كده بسبب محاولته للتمرد على الفرس

 قالو عن المعركه 
لما زار هيرودوت ارض المعركه كانت مليانه جماجم لكن من السهل انو كان يفرق بينهم لان المصريين بيتميزو بالجمجمه الصلبه ولانهم كانو بيحلقو شعرهم من وهما صغيريين والفرس كانو بيغطو راسهم بالقماش والكتان

بوليانيوس بيقول وفقا للاسطوره ان المصريين كانو بيقدسو نوع قطط معين والمعلومه دى وصلت لقمبيز عن طريق الخائن فانيس فامر جيشه بحمل القطط فالمصريين خافو انهم يضربو اسهم عليهم مما سهل احتلال الفرما, ويقول هيرودوت ان قمبيز دنس قبر احمس لعدم رضاه عن النصر بدون رد اعتباره فنبش قبر احمس وحرق جثته
بعد كده وافق قمبيز على السلام مع الليبيين لما قبل عرضهم بهدنه. وبقت مصر ملكًا لبلاد فارس,وقمبيز ملكها وعشان هزموا فراعنه الأسره السادسه والعشرين,اعترفو بنفسهم
كفراعنه وبقو معروفين باسم الاسره السابعه والعشرين
 لينكات 

 مصادر 

تصنيف:حرب